Document ID: 32011R0653

REGULAMENTUL DE PUNERE ÎN APLICARE (UE) NR. 653/2011 AL COMISIEI
din 6 iulie 2011
de modificare a anexei I la Regulamentul (CE) nr. 1439/95, a anexei III la Regulamentul (CE) nr. 748/2008 și a anexei II la Regulamentul (CE) nr. 810/2008 în ceea ce privește autoritatea împuternicită să elibereze documente și certificate în Argentina
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1095/96 al Consiliului din 18 iunie 1996 privind punerea în aplicare a concesiunilor stabilite în lista CXL întocmită ca urmare a încheierii negocierilor prevăzute în articolul XXIV.6 din GATT (1),
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (2),
având în vedere Regulamentul (CE) nr. 1439/95 al Comisiei din 26 iunie 1995 de stabilire a normelor de aplicare a Regulamentului (CEE) nr. 3013/89 al Consiliului privind importul și exportul produselor din sectorul cărnii de oaie și de capră (3), în special articolul 12 alineatul (2),
având în vedere Regulamentul (CE) nr. 748/2008 al Comisiei din 30 iulie 2008 privind deschiderea și modul de gestionare a unui contingent tarifar de import pentru mușchiulețul congelat de vită și mânzat care intră sub incidența codului NC 0206 29 91 (4), în special articolul 6 alineatul (2),
având în vedere Regulamentul (CE) nr. 810/2008 al Comisiei din 11 august 2008 privind deschiderea și modul de gestionare a contingentelor tarifare pentru carnea de vită și mânzat de calitate superioară, proaspătă, refrigerată sau congelată și pentru carnea de bivol congelată (5), în special articolul 7 alineatul (2),
întrucât:
(1)
În anexa I la Regulamentul (CE) nr. 1439/95 se stabilește lista autorităților din țările terțe care sunt împuternicite să elibereze documente de origine.
(2)
În anexa III la Regulamentul (CE) nr. 748/2008 se stabilește lista autorităților din Argentina care sunt împuternicite să elibereze certificate de autenticitate.
(3)
În anexa II la Regulamentul (CE) nr. 810/2008 stabilește lista autorităților din țările exportatoare care sunt împuternicite să elibereze certificate de autenticitate.
(4)
Argentina a notificat Comisiei că, de la 1 iulie 2011, Ministerul Economiei și Finanțelor este noua autoritate împuternicită să elibereze documentele de origine și certificatele de autenticitate pentru carnea de vită, de oaie și de capră originară din Argentina.
(5)
Anexa I la Regulamentul (CE) nr. 1439/95, anexa III la Regulamentul (CE) nr. 748/2008 și anexa II la Regulamentul (CE) nr. 810/2008 trebuie modificate în consecință,
ADOPTĂ PREZENTUL REGULAMENT:
Articolul 1
În anexa I la Regulamentul (CE) nr. 1439/95, punctul 1 se înlocuiește cu următorul text:
„1.
Argentina: Ministerio de Economía y Finanzas Públicas”.
Articolul 2
Anexa III la Regulamentul (CE) nr. 748/2008 se înlocuiește cu următorul text:
„ANEXA III
Lista autorităților din Argentina împuternicite să elibereze certificate de autenticitate
Argentina: Ministerio de Economía y Finanzas Públicas:
pentru mușchiulețul originar din Argentina, în conformitate cu articolul 1 alineatul (3) litera (a).”
Articolul 3
În anexa II la Regulamentul (CE) nr. 810/2008, prima liniuță se înlocuiește cu următorul text:
„-
MINISTERIO DE ECONOMÍA Y FINANZAS PÚBLICAS:
pentru carnea originară din Argentina, corespunzând definiției prevăzute la articolul 2 litera (a).”
Articolul 4
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament se aplică de la 1 iulie 2011.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 6 iulie 2011.

Labels: 12
3
17
18